alderssett
Store norske leksikon,Samfunn,Samfunnsfag,Antropologi,Fagbegreper i antropologi,Slektskap, familie og ekteskap
Alderssett, en sosial gruppe som er satt sammen på grunnlag av alder og som går på tvers av slektskap og avstamning. Særlig utbredt i Øst-Afrika, blant urfolk i Brasil og på deler av Ny-Guinea.
I samfunn med alderssett grupperes unge folk (som oftest menn, men enkelte steder både menn og kvinner) i en navngitt enhet som de så tilhører resten av livet; dette til forskjell fra aldersforbund, der en person går gjennom ulike klasser i løpet av sitt liv.Alderssett spiller en sentral rolle i samfunnet ved at de tildeler medlemmene oppgaver, regulerer forhold mellom slektsgrupper og generasjoner og virker avgjørende inn på fordelingen av verdisaker, ressurser, autoritet og sosial status.